निलंबित एसएसपी विवेक कुमार के काले कारनामों की पोल धीरे-धीरे खुलने लगी है। भागलपुर में एसएसपी के कार्यकाल के दौरान विवेक कुमार द्वारा धांधली की बात अब लोग खुलकर कहने लगे हैं। पुलिस सूत्रों के मुताबिक विवेक कुमार का सिक्का जगदीशपुर, सजौर, गोराडीह समेत अन्य बालू घाटों पर चलता था। वह अपने दलालों के माध्यम से बालू घाटों पर अवैध वसूली कराते थे। अवैध बालू ढुलाई से होने वाली काली कमाई, दलाल के माध्यम से ही एसएसपी तक पहुंचती थी। इसलिए कभी इस बात की पोल लोगों के सामने नहीं खुल पाई।